paragraph_text: Znanstveno-fantastični film (ZF film), filmski žanr koji predstavlja podvrstu šireg žanra fantastike, u kojem se opisuju nepoznati i zamišljeni svjetovi i mogući fenomeni koji barem zasad nisu verificirani od strane znanosti, ali imaju znanstveno utemeljenje ili mogućnost da s vremenom budu prihvaćeni ili otkriveni. U tom žanru filmova prikazuje se i mogući budući događaji i razvojni procesi koji se u filmovima tog žanra prikazuju kao stvarni i postojeći. Većina takvih filmova ima za temu evolucijsku budućnost čovječanstva ili ostvarenje susreta s izvanzemaljskim civilizacijama ili paralelnim svemirima.<ref>Znanstveno-fantastični film - Filmski leksikon Znanstvenofantastični filmovi temelje se na suprotstavljanju mogućih, ali marginalnih i znanstveno nepotvrđenih hipoteza sa znanstveno verificiranim i poznatim činjenicama, a svoje hipoteze izvode iz prirodnih znanosti (astronomija, biologija, fizika, kibernetika, medicina) i društvenih znanosti (arheologija, parapsihologija, psihologija, sociologija).